b'\n_START_ARTICLE_\nProsimyo\n_START_PARAGRAPH_\nAng mga prosimian (maari rin tawaging prosimyo) ay isang pangkat ng mamalya na inilalarawan bilang mga primate ngunit hindi mga unggoy o bakulaw. Ang mga ito ay kinabibilangan ng mga lemur, mga bushbaby, at mga tarsier. Ang mga ito ay itinuturing na may katangiang mas primitibo kaysa sa mga unggoy at bakulaw. Ang mga prosimyo ang tanging mga primate na katutubo sa Madagascar at matatagpuan rin sa Aprika at Asya. Maliban sa mga tarsier, lahat ng umiiral na prosimyo ay nasa suborder na Strepsirrhini. Ang prosimyo ay isang paraphyletic group at hindi clade dahil mas kamakailan ang parehong ninuno (recent common ancestor) ng mga tarsier (at iba pang hindi na umiiral na prosimyo) sa mga unggoy at bakulaw kaysa sa iba pang prosimyo._NEWLINE_Ang adapiforms ay isang hindi na umiiral na pagpapangkat na parehong prosimyo at strepsirrhine. Ang omomyiforms ay isa pang hindi na umiiral na pangkat ng prosimyo, ngunit ang mga ito ay pinaniniwalaang mga haplorhine, mas nauugnay sa mga tarsier, ngunit isang outgroup sa iba pang haplorhine.'